Komisijos sprendimas
1998 m. gruodžio 22 d.
iš esmės pripažįstantis dokumentų, pateiktų išsamiam patikrinimui dėl galimybės įtraukti CGA 279 202 (trifloksitrobiną), klefoksidimą (BAS 625H), etaksazolį ir geležies fosfatą į Tarybos direktyvos 91/414/EEB dėl augalų apsaugos priemonių pateikimo į rinką I priedą, išsamumą
(pranešta dokumentu Nr. C(1998) 4355)
(tekstas svarbus EEE)
(1999/43/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos Direktyvą 91/414/EEC dėl augalų apsaugos priemonių pateikimo į rinką [1] su paskutiniais pakeitimais, padarytais Komisijos direktyva 98/47/EB [2] ir ypač į jos 6 straipsnio 3 dalį,
kadangi Direktyvoje 91/414/EEB (toliau - direktyva) numatoma Bendrijos lygiu kurti veikliųjų medžiagų, kurias leidžiama įtraukti į augalų apsaugos priemones, sąrašą;
kadangi pareiškėjai pateikė valstybių narių institucijoms keturių veikliųjų medžiagų dokumentus, siekdami, kad tos veikliosios medžiagos būtų įtrauktos į direktyvos I priedą;
kadangi 1998 m. sausio 28 d. bendrovė "Novaritis Crop Protection UK Ltd." pateikė Jungtinės Karalystės institucijoms veikliosios medžiagos CGA 279 202 (trifloksistrobino) dokumentus;
kadangi 1998 m. balandžio 2 d. bendrovė "BASF AG" pateikė Ispanijos institucijoms veikliosios medžiagos klefoksidimo (BAS 625H) dokumentus;
kadangi 1998 m. balandžio 21 d. bendrovė "Sumitomo Chemical Agro Europe SA" pateikė Prancūzijos institucijoms veikliosios medžiagos etoksazolio dokumentus;
kadangi 1998 m. rugpjūčio 27 d. bendrovė "W. Neudorff GmbH" pateikė Vokietijos institucijoms veikliosios medžiagos geležies fosfato dokumentus;
kadangi minėtosios institucijos parodė Komisijai pirmojo dokumentų išsamumo patikrinimo rezultatus II priede ir III priede (mažiausiai vieno augalų apsaugos priemonės, kuriame yra tos veikliosios medžiagos, atžvilgiu) numatytų duomenų ir informacijos reikalavimų atžvilgiu; kadangi laikydamiesi 6 straipsnio 2 dalies nuostatų pareiškėjai pateikė Komisijai ir kitoms valstybėms narėms dokumentus;
kadangi 1998 m. spalio 15 d. CGA 279 202 (trifloksystrobino), klefoksydimo (BAS 625H), etoksazolio ir geležies fosfato dokumentai buvo nusiųsti Augalų sveikatos nuolatiniam komitetui;
kadangi direktyvos 6 straipsnio 3 dalyje reikalaujama patvirtinti Bendrijos lygiu, kad kiekvienas dokumentų rinkinys laikomas iš esmės tenkinančiu direktyvos II priede ir III priede (mažiausiai vieno augalų apsaugos priemonės, kuriame yra tos veikliosios medžiagos, atžvilgiu) numatytus duomenų ir informacijos reikalavimus;
kadangi tokio patvirtinimo reikia, kad dokumentai būtų išsamiai patikrinti ir kad valstybėms narėms būtų suteikta galimybė išduoti laikiną leidimą šios veikliosios medžiagos turintiems augalų apsaugos priemonės, tinkamai laikantis direktyvos 8 straipsnio 1 dalyje nustatytų sąlygų ir ypač sąlygos išsamiai įvertinti veikliąsias medžiagas ir augalų apsaugos priemones, laikantis direktyvoje numatytų reikalavimų;
kadangi toks sprendimas netrukdo prašyti iš pareiškėjo papildomų duomenų arba informacijos, jei išsamus tyrimas parodytų, kad norint priimti sprendimą reikia tokios informacijos arba duomenų;
kadangi tarp valstybių narių ir Komisijos yra susitarta, kad Jungtinė Karalystė išsamiai patikrins CGA 279 202 (trifloksistrobino) dokumentus, kad Ispanija išsamiai patikrins klefoksidimo (BAS 625H) dokumentus, kad Prancūzija išsamiai patikrins etoksazolio dokumentus, kad Vokietija išsamiai patikrins geležies fosfato dokumentus;
kadangi Jungtinė Karalystė, Ispanija, Prancūzija ir Vokietija kuo skubiau (vėliausiai per vienerius metus) pateiks Komisijai ataskaitas apie jų atliktų patikrinimų rezultatus kartu su bet kokiomis rekomendacijomis dėl įtraukimo arba neįtraukimo ir bet kokių su tuo susijusių sąlygų; kadangi kai bus gauta tokia atskaita, išsamus patikrinimas bus tęsiamas remiantis visų valstybių narių patirtimi Augalų sveikatos nuolatinio komiteto nustatyta tvarka;
kadangi šiame sprendime numatytos priemonės atitinka Augalų sveikatos nuolatinio komiteto nuomonę;
PRIĖMĖ ŠĮ SPRENDIMĄ:
1 straipsnis
Toliau išvardyti dokumentai iš esmės tenkina direktyvos II priede ir III priede (mažiausiai vieno augalų apsaugos priemonės, kuriame yra tos veikliosios medžiagos, atžvilgiu) numatytus duomenų ir informacijos reikalavimus, jei priemonės naudojami pagal siūlomą paskirtį.
1) Bendrovės "Novaritis Crop Protection UK Ltd." Komisijai ir valstybėms narėms pateikti dokumentai, siekiant įtraukti CGA 279 202 (trifloksistrobiną), kaip veikliąją medžiagą, į Direktyvos 91/414/EEB I priedą, kurie 1998 m. spalio 15 d. buvo nusiųsti Augalų sveikatos nuolatiniam komitetui.
2) Bendrovės "BASF AG" Komisijai ir valstybėms narėms pateikti dokumentai, siekiant įtraukti klefoksidimą (BAS 625H), kaip veikliąją medžiagą, į Direktyvos 91/414/EEB I priedą, kurie 1998 m. spalio 15 d. buvo nusiųsti Augalų sveikatos nuolatiniam komitetui.
3) Bendrovės "Sumitomo Chemical Agro Europe SA" Komisijai ir valstybėms narėms pateikti dokumentai, siekiant įtraukti etoksazolį, kaip veikliąją medžiagą, į Direktyvos 91/414/EEB I priedą, kurie 1998 m. spalio 15 d. buvo nusiųsti Augalų sveikatos nuolatiniam komitetui.
4) Bendrovės "W. Neudorff GmbH KG" Komisijai ir valstybėms narėms pateikti dokumentai, siekiant įtraukti geležies fosfatą, kaip veikliąją medžiagą, į Direktyvos 91/414/EEB I priedą, kurie 1998 m. spalio 15 d. buvo nusiųsti Augalų sveikatos nuolatiniam komitetui.
2 straipsnis
Šis sprendimas yra skirtas valstybėms narėms.
Priimta Briuselyje, 1998 m. gruodžio 22 d.